Lav et referat af nedenstående tekst:

Tekst:
I Kristi Himmelfartsferien er der traditionen tro gang i Sindal Marked, som byder på både marked, musik og masser af madmuligheder. Normalt er der også hestemarked, men i år har Sindal Marked på deres hjemmeside meldt ud, at hestene skal blive hjemme. Det skyldes den frygtede hestesygdom, hesteherpes, som er brudt ud flere steder i Jylland og på Fyn. Hesteherpes er en sygdom, der kan forårsage lammelser, aborter og i værste fald død for heste. Sygdommen er ikke farlig for mennesker. Der har været heste på Sindal Marked i 30 ud af 31 år, hvor det er blevet afholdt. Sidste år måtte Sindal Marked for første gang afholdes uden heste på grund af frygt for hesteherpes. Normalt er der 20 til 25 heste på markedspladsen, så hestemarkedet er ikke det, der fylder mest på Sindal Marked. I stedet er det musik, tivoli og kræmmermarked som fylder på markedet. Du kan se programmet for Sindal Marked her.

Referat:
Torsdag åbner Sindal Marked, men for andet år i træk er markedet forbudt for heste efter sygdomsudbrud.